บาทแข็งไม่กระเทือนอิเล็กทรอนิกส์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

....บล.กิมเอ็ง (ประเทศไทย)
ค่าเงินบาทเทียบเหรียญสหรัฐที่แข็งค่าขึ้นอย่างต่อเนื่อง ได้กระเทือนภาคการส่งออกที่จะทำให้กำไรที่กลับมาในรูปเงินบาทน้อยลงกว่าที่ควรจะเป็น แต่นักวิเคราะห์บริษัทหลักทรัพย์ (บล.) กิมเอ็ง (ประเทศไทย) เชื่อว่าไม่กระเทือนหุ้นกลุ่มอิเล็กทรอนิกส์
บล.กิมเอ็ง ยังคงน้ำหนักการลงทุนหุ้นกลุ่มอิเล็กทรอนิกส์ “เท่ากับตลาด” เชื่อว่าผลการดำเนินงานของกลุ่มยังเติบโตต่อเนื่องในปี 2554 ตามการฟื้นตัวของความต้องการเฉพาะของแต่ละบริษัท และจากการขยายกำลังการผลิตอย่างค่อยเป็นค่อยไป รวมถึงความพยายามในการปรับเปลี่ยนส่วนผสมผลิตภัณฑ์ให้มีมูลค่าเพิ่มกว่าเดิมจากเงินบาทที่แข็งค่าขึ้น รวมถึงความวิตกต่อการชะลอตัวของเศรษฐกิจโลก จึงเป็นเพียงปัจจัยกดดันกำไรเพียงระยะสั้น
หุ้นที่ บล.กิมเอ็ง แนะให้เลือกลงทุนสูงสุดในกลุ่ม คือ บริษัท เดลต้า อีเลคโทรนิคส์ (ประเทศไทย) หรือ DELTA จากทิศทางผลการดำเนินงานที่มีโอกาสเติบโตชัดเจนกว่ากลุ่มในช่วง 23 ปีข้างหน้า จากตลาดใหม่และผลิตภัณฑ์ใหม่ที่มีมูลค่าเพิ่มสูงกว่าเดิม
ส่วนการลงทุนในระยะสั้น แนะนำหุ้นบริษัท ฮานา ไมโครอิเล็คโทรนิคส์ (HANA) เนื่องจากผลการดำเนินงานไตรมาส 3 ปี 2553 จะโดดเด่นสุดในกลุ่ม และซื้อขายที่สัดส่วนราคาต่อกำไร(P/E) ต่ำกว่ากลุ่ม
“เราปรับลดประมาณการกำไรรวมของกลุ่มบริษัท แคลคอมพ์ อีเล็คโทรนิคส์ (CCET) DELTA และ HANA ปี 2554 ลง 5% จากการเปลี่ยนมาใช้สมมติฐานอัตราแลกเปลี่ยนปี 2553 และ 2554 ที่ระดับ 31.9 และ 30.4 บาทต่อเหรียญสหรัฐ โดยแข็งค่าจากสมมติฐานครั้งก่อน 2% และ 9% ตามลำดับ”
ส่วนปี 2553 แทบไม่ได้รับผลกระทบ โดย CCET ได้รับการปรับลดประมาณการกำไรปี 2554 ลงมากสุด โดยปรับลดลง 8% จากสมมติฐานเดิม 
ขณะที่ HANA ได้รับการปรับลดประมาณการกำไรปี 2553 ลงมากสุด โดยปรับลดลง 1.6% จากสมมติฐานเดิม การที่ผลกระทบต่อค่าเงินไม่มากเนื่องจากยอดขายและต้นทุนวัตถุดิบของกลุ่มในสกุลเหรียญสหรัฐคิดเป็นสัดส่วนกว่า 90% และ 80% ของยอดขายและต้นทุนรวม จึงมีการป้องกันความเสี่ยงโดยธรรมชาติ
ทั้งนี้ คาดว่าหุ้นในกลุ่มจะรายงานกำไรก่อนอัตราแลกเปลี่ยนไตรมาส 3 ปี 2553 ลดลงเพียง 1% จากไตรมาส 2 ปี 2553 แต่เติบโต 40% จากช่วงเดียวกันของปีก่อน แม้จะเป็นช่วงที่ยอดขายควรเติบโตตามปัจจัยฤดูกาล แต่เนื่องจากปีนี้ลูกค้ามีการส่งคำสั่งซื้อต่อเนื่องในไตรมาส 2 เพื่อเพิ่มระดับสินค้าคงคลัง รองรับการฟื้นตัวของความต้องการ รวมถึงผลกระทบจากการแข็งค่าของเงินบาท ทำให้คาดว่ายอดขายรวมของกลุ่มในไตรมาส 3 จะเติบโตเพียง 2% จากไตรมาส 2 เทียบกับการเติบโตกว่า 12% จากช่วงเดียวกันของปีก่อน จากฐานที่ต่ำในช่วงเดียวกันของปีก่อน ส่งผลให้คาดว่ากำไรไตรมาส 3 จะลดลงเล็กน้อยจากไตรมาส 2 โดยคาดว่ามีเพียง HANA ที่จะรายงานกำไรก่อนอัตราแลกเปลี่ยนเติบโตจากไตรมาส 2 เนื่องจากยอดขายเติบโตสูงกว่ากลุ่มอุตสาหกรรมเริ่มมีสัญญาณชะลอตัวเดือน ส.ค.
SEMI เปิดเผยยอดคำสั่งซื้อ Semicon ductor Equipment เดือน ส.ค. เท่ากับ 1,810 ล้านเหรียญสหรัฐ (1% จากเดือน ก.ค. +196% จากช่วงเดียวกันของปีก่อน) เป็นการลดลงรายเดือนเป็นครั้งแรกนับตั้งแต่เดือน เม.ย. 2552
“เราคาดว่าเป็นการส่งสัญญาณว่าความต้องการของอุตสาหกรรมอาจมีการชะลอตัวในช่วงไตรมาส 4 ปี 2553”
อย่างไรก็ตาม ดัชนี BooktoBill อยู่ที่ระดับ 1.17 ซึ่งสูงกว่าระดับ 1 เท่า เป็นเดือนที่ 14 ติดต่อกัน ยังคงบ่งบอกถึงความแข็งแกร่งของการฟื้นตัวของอุตสาหกรรมอิเล็กทรอนิกส์โลก การชะลอตัวลงจึงคาดว่าเป็นปรากฏการณ์ชั่วคราว